Document ID: 32006D0025

EIROPAS CENTRĀLĀS BANKAS LĒMUMS
(2006. gada 15. decembris),
ar ko groza Lēmumu ECB/2001/15 par euro banknošu emisiju
(ECB/2006/25)
(2007/46/EK)
EIROPAS CENTRĀLĀS BANKAS PADOME,
ņemot vērā Eiropas Kopienas dibināšanas līgumu, un jo īpaši tā 106. panta 1. punktu,
ņemot vērā Eiropas Centrālo banku sistēmas un Eiropas Centrālās bankas Statūtus, un jo īpaši to 16. pantu,
tā kā:
(1)
Ņemot vērā Bulgārijas un Rumānijas pievienošanos Eiropas Savienībai un to attiecīgo valsts centrālo banku (VCB) pievienošanos Eiropas Centrālo banku sistēmai (ECBS) 2007. gada 1. janvārī, 2006. gada 15. decembra Lēmums ECB/2006/21 par valstu centrālo banku procentuālo daļu Eiropas Centrālās bankas kapitāla parakstīšanas atslēgā (1) nosaka katrai VCB, kura 2007. gada 1. janvārī būs ECBS dalībniece, no 2007. gada 1. janvāra piemērojamos jaunos svērumus Eiropas Centrālās bankas (ECB) paplašinātā kapitāla parakstīšanas atslēgā.
(2)
Padomes 2006. gada 11. jūlija Lēmuma 2006/495/EC saskaņā ar Līguma 122. panta 2. punktu par vienotās valūtas pieņemšanu Slovēnijā 2007. gada 1. janvārī (2) 1. pants nosaka, ka 2003. gada Pievienošanās akta (3) 4. pantā minētais Slovēnijas izņēmuma statuss tiek atcelts no 2007. gada 1. janvāra.
(3)
2001. gada 6. decembra Lēmuma ECB/2001/15 par euro banknošu emisiju (4) 1. panta d) apakšpunkts definē “banknošu sadales atslēgu”, atsaucoties uz Lēmuma ECB/2001/15 pielikumu, kas precizē no 2004. gada 1. maija piemērojamo atslēgu. Ņemot vērā, ka jaunie kapitāla atslēgas svērumi tiks piemēroti no 2007. gada 1. janvāra un ka Slovēnija šajā dienā ieviesīs euro, Lēmums ECB/2001/15 jāgroza, lai noteiktu no 2007. gada 1. janvāra piemērojamo banknošu sadales atslēgu,
IR PIEŅĒMUSI ŠĀDU LĒMUMU.
1. pants
Grozījumi Lēmumā ECB/2001/15
Lēmumu ECB/2001/15 groza šādi:
1.
Ar šādu teikumu aizstāj 1. panta d) apakšpunkta pēdējo teikumu:
“Šī lēmuma pielikumā ir precizēta banknošu sadales atslēga, ko piemēro no 2007. gada 1. janvāra.”
2.
Lēmuma ECB/2001/15 pielikumu aizstāj ar tekstu, kas izklāstīts šī lēmuma pielikumā.
2. pants
Nobeiguma noteikums
Šis lēmums stājas spēkā 2007. gada 1. janvārī.
Frankfurtē pie Mainas, 2006. gada 15. decembrī.

Labels: 7
2
15